გიული (ფილმი)

გიული — 1927 წლის ქართული მუნჯი ფილმი. გადაღებულია შიო არაგვისპირელის ამავე სახელწოდების მოთხრობის მიხედვით. 

სიუჟეტი

მუსლიმ გოგონას, გიულის და ქრისტიან მოჯამაგირე მიტროს ერთმანეთი უყვართ. მამის სიკვდილის შემდეგ გიულის იძულებით მიათხოვებენ ხანშიშესულ მდიდარ მეზობელ ალის. გიული საძულველ ქმართნ ცხოვრებას ვერ ეგუება. ალის ვაჟის, ქერბალაის დახმარებით მიტრო გიულის გაიტაცებს. ქრმარი გაქცეულებს დაედევნება და გიულის მოკლავს.

როლებში
ნატო ვაჩნაძე — გიული 
ცეცილია წუწუნავა — გიულის დედინაცვალი 
ალექსანდრე იმედაშვილი — ალი
კოხტა ყარალაშვილი — ქერბალაი
ალექსანდრე თაყაიშვილი — ოვანესა
დიმიტრი ყიფიანი — ფარი
მ. ვარდიაშვილი — ქუჩუკი

გადაღება
ნიკოლოზ შენგელაიას, რომელსაც უყვარდა ნატო ვაჩნაძე სურდა ის თავის ფილმში გადაეღო, მიუხედავად იმისა, რომ ფილმის „ქარიშხლის წინ“ გადაღების წინ მათ წინააღმდეგობა მოუვიდათ და შენგელაიამ თქვა, რომ თავის ფილმში ვაჩნაძეს არასდროს გადაიღებდა. ვაჩნაძეს არ ურჩევდნენ უსახელო ახალგაზრდა რეჟისორის ფილმში მონაწილეობას, მაგრამ მან კოტე მარჯანიშვილს დაუჯერა და დათანხმდა ფილმში მონაწილეობას.ნატო ვაჩნაძე, „მოგონებები და შეხვედრები“ გვ. 57 — „აფხაზეთის სახელგამი“, სოხუმი, 1953თავად შენგელაია ამ ფილმს „მოწაფეურ ნამუშევარს“ უწოდებდა.ირინე რატიანი, „ქართული მუნჯი კინო“ გვ. 42 — „ხელოვნება“ თბილისი, 1976

ლიტერატურა 
ირაკლი მახარაძე, „დიადი მუნჯი“ — ბაკურ სულაკაურის გამომცემლობა, თბილისი, 2014 ISBN 978-9941-23-104-9

სქოლიო

კატეგორია:1927 წლის ქართული ფილმები
კატეგორია:შავ-თეთრი ფილმები
კატეგორია:ნიკოლოზ შენგელაიას ფილმები
კატეგორია:ქართულ რომანებზე დაფუძნებული ფილმები
კატეგორია:დრამატული ფილმები
კატეგორია:სსრკ-ის მუნჯი ფილმები